pythainlp/thai-open-data-go-th huggingface dataset:
บัวรดน้ํา ของธรรมดา ที่หาอะไรมาแทนไม่ได้
บัวรดน้ําเป็นอุปกรณ์สําคัญที่ขาดไม่ได้อย่างหนึ่ง สําหรับอาชีพเกษตรกรอย่างเรา ๆ  ทั้งในวงการไม้ดอก ไม้ประดับ และวงการเพาะขยายพันธุ์พืช นอกจากนี้บ้านทุกหลังคาเรือน ที่นิยมชมชอบหรือรักในการปลูกต้นไม้  ถ้าได้ปลูกต้นไม้ไว้แล้วล่ะก็จะต้องมีบัวรดน้ําเก็บเอาไว้ใช้ในบ้านอย่างแน่นอน
มะหาด แก่นไม้ราคาดี
แก่นมะหาด ได้เป็นที่รู้จักกันอย่างแพร่หลาย หลังจากมีผลการวิจัยระบุว่าเมื่อนํามาใช้เป็นวัตถุดิบในเครื่องสําอางแล้วจะมีประสิทธิภาพและความปลอดภัย ไม่เกิดการระคายเคืองต่อผิว ช่วยลดริ้วรอยก่อนวัย ช่วยให้ผิวหน้าขาวกระจ่างใสตามธรรมชาติ เพิ่มความยืดหยุ่นและกระชับผิว จนกลายเป็นมิติใหม่ของสมุนไพรไทย ทําให้มีสินค้ากลุ่มเครื่องสําอางที่ใช้ดูแลผิวหน้าและผิวกายหลายชนิด ทั้งเจลล้างหน้า เซรั่มบํารุง ครีมบํารุง ฯลฯ ที่ใช้สารสกัดจากสมุนไพรแก่นมะหาดมาเป็นส่วนผสมและจุดขาย ทําให้มะหาดกลายเป็นสมุนไพรโด่งดัง เป็นที่รู้จักและพูดถึงกันมากอีกชนิดหนึ่ง เพราะกําลังเป็นที่สนใจของเหล่าบรรดาผู้บริโภคทั้งหลายที่รักสวยรักงาม และมีความปลอดภัยเพราะเป็นสมุนไพรธรรมชาติ
เห็ดนางรม ปลูกง่ายแค่ไหน?
ในปัจจุบันคนไทยมีแนวโน้มหันมานิยมกินเห็ดกันเพิ่มมากขึ้นอยู่ตลอดเวลา ตามกระแสความใส่ใจในสุขภาพ ซึ่งเห็ดชนิดต่างๆ เช่น เห็ดนางรม เห็ดฟาง เห็ดหอม เห็ดโคน รวมถึง เห็ดพันธุ์ต่างประเทศชนิดอื่นๆต่างก็ได้รับการยอมรับว่า มีรสชาติอร่อย มีคุณค่าสารอาหาร และวิตามินหลายชนิดที่เป็นประโยชน์ต่อร่างกาย เป็นแหล่งโปรตีนที่ทดแทนโปรตีนจากเนื้อสัตว์ได้ โดยไม่ส่งผลเสียต่อร่างกายเหมือนกับเนื้อสัตว์ทั่วไป ซึ่งทําให้เห็ดทั้งหลายได้กลายมาเป็นหนึ่งในวัตถุดิบหลักสําคัญของอาหารสุขภาพประเภทต่างๆ รวมถึงอาหารมังสวิรัติsลากหลายเมนู ซึ่งจะขาดเห็ดไปไม่ได้เลยทีเดียว
ต้นหม่อน หรือ มัลเบอร์รี่ ผลไม้เพื่อการแปรรูป
ต้นหม่อน เป็นที่รู้จักของคนไทยมาช้านาน จากโครงการปลูกต้นหม่อนเลี้ยงไหมและทอผ้าไหม ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทีทรงให้ความห่วงใย และให้ความสําคัญกับการส่งเสริมศิลปาชีพให้แก่พสกนิกรชาวไทย ซึ่งหนึ่งในนั้นคือการปลูกต้นหม่อนเลี้ยงไหมและทอผ้าไหม ซึ่งสร้างรายได้ที่มั่นคงให้แก่เกษตรกรในชนบทมาช้านานแล้ว พระองค์ทรงสนับสนุนให้มีการจัดตั้ง สถาบันหม่อนไหมแห่งชาติ ทําหน้าที่ดําเนินการสนองพระราชดําริด้านหม่อนไหม อนุรักษ์คุ้มครองพันธุ์หม่อนไหม ดูแลส่งเสริมพัฒนาเกษตรกรผู้ปลูกต้นหม่อนเลี้ยงไหมให้เป็นอาชีพที่มั่นคง และพัฒนาผ้าไหมไทยให้อยู่คู่กับคนไทย โดยในอดีตมีการส่งเสริมให้เกษตรกรปลูกต้นหม่อน เพื่อใช้ใบเป็นอาหารเลี้ยงหนอนไหมเท่านั้น ทั้งๆ ที่ความจริงแล้ว ผลไม้จากต้นหม่อน ก็คือ มัลเบอร์รี่ ซึ่งเป็นผลไม้ในตระกูลเบอร์รี่ ที่มีผลการวิจัยทั่วโลกให้การยอมรับว่า อุดมไปด้วยวิตามิน และสารอาหารที่เป็นประโยชน์ต่อสุขภาพมากมาย แต่ในตอนนั้นเมืองไทยยังไม่มีใครรู้ข้อมูลจริงๆเลยว่าผลหม่อน คือ มัลเบอร์รี่ และมีประโยชน์มาก ทําให้คนไทยส่วนใหญ่ในสมัยนั้น ไม่นิยมกินผลหม่อนเพราะมีรสชาติเปรี้ยวฝาดไม่อร่อย และคิดว่าน่าจะเป็นอาหารของนกทั้งหลายมากกว่า
ข้าวโพดเลี้ยงสัตว์หลังนา รายได้ทดแทนนาปรัง
จากปัญหาภัยแล้งที่ทวีความรุนแรงขึ้นทุกปี ทําให้ความหวัง ในการปลูกข้าวนาปรัง เพื่อสร้างรายได้เพิ่มของเพื่อนๆเกษตรกรในหลายพื้นที่นั้น ดูเลือนราง และ ริบหรี่ลงไปทุกที ในขณะที่ภาครัฐเองก็ไม่ได้นิ่งนอนใจ ต่อปัญหาของเกษตรกร และ จึงพยามคิดหาวิธีในการบริหารจัดการพื้นที่เกษตรกรรม เรียกว่าการจัด“โซนนิ่ง” (Zoning) เพื่อให้มีความเหมาะสมและใช้ประโยชน์ได้สูงสุด
ต้นอ้อ สมุนไพรและพืชพลังงานโตไว
ต้นอ้อ  หรือที่ในภาคกลางจะเรียกว่า ต้นดอกหญ้าหรือต้นดอกเลา เป็นต้นไม้ล้มลุก เติบโตเป็นกอสูงประมาณ 3-4 เมตร ชอบขึ้นในที่ชื้นหรือแอ่งน้ําขัง ทั้งน้ําจืดและน้ํากร่อยก็สามารถเติบโตได้ดีทั้งสิ้น ต้นอ้อสามารถนํามาใช้เป็นสมุนไพรเพื่อขับของเสียในร่างกายทั้งขับระดูและขับปัสสาวะ แต่ประโยชน์ที่คนทั่วไปนิยมนํามาใช้มากที่สุดคือนําก้านดอกของต้นอ้อมาทําเป็นไม้กวาดนั่นเองครับ
ผักหวานบ้าน ให้ผลผลิตเร็วและเก็บเกี่ยวได้ยาวนาน
ยอดอ่อนผักหวาน นิยมนํามาทานเป็นผักสดแนมกับ ลาบ น้ําพริก เพื่อให้รสหวานของยอดอ่อนช่วยชูรสอาหาร หรือบางบ้านยังนําไปปรุงเป็นเมนูแกงต่างๆ หรือลวกทานกับก๋วยเตี๋ยว ด้วยความที่เป็นพืชที่เติบโตง่าย ทนต่อสภาพแวดล้อม ทําให้ต้นผักหวานบ้านกลายเป็นพืชปลอดสารพิษ จนผู้บริโภคให้ความสนใจนํามารับประทานเพิ่มมากขึ้น ทําให้ตลาดรองรับขยายขึ้นมาก ทั้งผู้บริโภคที่นําไปทําอาหารและร้านอาหารต่างๆ ที่นําไปประกอบอาหาร ทําให้เป็นโอกาสสําหรับเพื่อนๆ เกษตรกรที่สนใจจะปลูกเชิงการค้ากันเลยครับ  เพราะทําราคาได้ดีทีเดียว
ต้นกาแฟ พืชแห่งโอกาส
ปัจจุบันคนไทยมีแนวโน้มในการดื่มกาแฟเพิ่มสูงขึ้นอยู่ตลอดเวลา ทําให้เมล็ดกาแฟที่ปลูกได้เองในประเทศยังมีไม่เพียงพอต่อความต้องการ จึงต้องมีการนําเข้าเมล็ดกาแฟจากต่างประเทศอยู่เสมอในแต่ละปี โดยเฉพาะการนําเข้าจากประเทศเพื่อนบ้านอย่าง เวียดนามและอินโดนีเซีย ที่มีผลผลิตกาแฟจํานวนมาก และมีต้นทุนการผลิตที่ถูกกว่าเมล็ดกาแฟของไทย เป็นเพราะไทยเรามีพื้นที่เพาะปลูกและสภาพภูมิประเทศที่เหมาะสมในการปลูกต้นกาแฟน้อยกว่าประเทศเพื่อนบ้าน นอกจากนี้ไทยเรายังมีพืชเศรษฐกิจตัวอื่นๆ อีกหลายชนิด ที่เป็นตัวเลือกให้เพื่อนเกษตรกรได้เลือกปลูกอีกมาก
การเสียบยอด ต่อยอดฝีมือให้แก่เกษตรกร
วิธีการขยายพันธุ์พืช ถ้าไม่นับเรื่องการเพาะเมล็ดแล้วก็ยังมีวิธีอื่นอีกหลายวิธี ได้แก่ การปักชํา การตอนกิ่ง การติดตา การทาบกิ่ง และการเสียบยอดหรือต่อกิ่ง แต่เพื่อนๆเกษตรกร เคยนึกสงสัยบ้างไหมครับว่า แล้ววิธีไหนล่ะจะเป็นวิธีที่ดีที่สุด
หญ้าฝรั่น เครื่องเทศสมุนไพร ของกํานัลล้ําค่า
หญ้าฝรั่น คือเครื่องเทศสมุนไพร ที่สําคัญชนิดหนึ่งของโลก มีชื่อสามัญเรียกกันทั่วโลกว่า Saffron อ่านว่า ซะฟะรัน ตามสําเนียงของชาวอาหรับ ซึ่งมีบางข้อมูลได้ตั้งข้อสังเกตไว้ว่า หญ้าฝรั่น อาจจะเป็นชื่อที่แผลงเสียงมาจากซะฟะรัน ซึ่งเรียกตามสําเนียงที่เข้ากับลิ้นคนไทยในสมัยโบราณก็อาจเป็นได้ เพราะสมุนไพรชนิดนี้ เข้ามาในประเทศไทยนานแล้วเป็นร้อยปี ในประวัติศาสตร์ของโลกก็บันทึกไว้ว่า มนุษย์ใช้ประโยชน์จากซะฟะรันมานานเป็นพันปีแล้ว ทั้งในจีน อินเดีย ยุโรป และกลุ่มชาติอาหรับตะวันออกกลาง และที่สําคัญก็คือในปัจจุบันนี้หญ้าฝรั่นเป็นเครื่องเทศสมุนไพรที่มีราคาแพงที่สุดในโลกเมื่อคิดราคาตามน้ําหนัก ในบ้านเราเมื่อสั่งนําเข้ามาจะซื้อขายกันอยู่ในหลักแสนบาทต่อ 1 กิโลกรัม ตามคุณภาพและแหล่งที่นําเข้า
ขี้เหล็ก ผักสมุนไพรปลายนา คุณค่าสูง
ขี้เหล็กเป็นพืชสมุนไพรพื้นบ้านยืนต้น จัดเป็นต้นไม้ขนาดพอเหมาะ ลําต้นเอนงอ มีผิวนูนกระจายตามลําต้น เปลือกไม้ของลําต้นมีสีน้ําตาลเทาเข้มเกือบดํา กิ่งก้านแตกแขนงออกเป็นพุ่มเล็กๆ ใบเรียงตัวกันคล้ายขนนก ทรงรี เรียงสลับซ้ายขวา มีสีใบเป็นสีเขียว ผิวใบและขอบใบเรียบ ผลขี้เหล็กจะออกผลเป็นฝักแบน แต่มีความหนา เพราะมีเมล็ดอยู่ด้านในฝักจํานวนมาก และผลิดอกช่อสีเหลืองบริเวณปลายกิ่ง
น้อยโหน่ง ผลไม้คู่สวนเกษตรอินทรีย์
น้อยโหน่ง ผลไม้พื้นบ้านแต่โบราณ ซึ่งในสมัยก่อนมักจะปลูกตามร่องสวนหรือตามหัวไร่ปลายนาเพื่อกินผลสุก โดยมักจะปลูกคู่กันกับน้อยหน่าคล้ายเป็นผลไม้พี่น้องกัน แต่ผลน้อยหน่าจะได้รับความนิยมมากกว่า เพราะผลน้อยหน่ามีกลิ่นหอมและรสชาติดีกว่าผลน้อยโหน่ง ซึ่งทําให้ช่วงเวลาที่ผ่านมาต้นน้อยโหน่งได้ถูกโค่นตัด เพื่อปลูกพืชชนิดอื่นแทน ทําให้ลดปริมาณลงไปจํานวนมาก จนกลายเป็นพืชที่หาดูได้ยากแล้ว ในปัจจุบัน ถ้าเราไปสุ่มถามคนซัก 100 คน ว่าเคยเห็นผลน้อยโหน่งหรือไม่ เชื่อว่าจะมีไม่ถึง 5 คน ที่เคยเห็น คนที่เหลือนอกนั้นอาจนึกรูปร่างหน้าตาไม่ออกเลยด้วยซ้ํา นอกจากจะไปหาดูจากรูปเอาจากสื่อออนไลน์ หรือยังพอจะหาต้นพันธุ์ได้บ้างตามตลาดนัดไม้ดอกไม้ประดับต่างๆ
ทําไมเราจึงต้องปลูกพืชไร้ดิน?
การปลูกพืชไร้ดินไม่ใช่เรื่องใหม่สําหรับประเทศไทย เพราะบ้านเรามีการปลูกพืชไร้ดินมากว่า 20 ปีแล้ว ขณะที่ในต่างประเทศ เช่น ยุโรปหรืออเมริกา ก็มีการคิดค้นพัฒนาการปลูกพืชไร้ดินกันมากว่า 90 ปีแล้ว ดังนั้น เราจึงหมดห่วงกังวลกันได้ว่าพืชที่ปลูกแบบไร้ดินจะไม่ปลอดภัย แต่อาจจะยังมีข้อสงสัยอยู่ว่า ทําไมจึงต้องปลูกพืชไร้ดิน ทั้งๆที่ตามธรรมชาติแล้วพืชทั้งหลายส่วนใหญ่ก็เกิดขึ้นมาจากดิน ดังนั้นการไม่ใช้ดินปลูกพืช จะเป็นเรื่องที่ผิดธรรมชาติหรือไม่
โสมไทย สมุนไพรที่ต้องลิ้มลอง
ถ้าพูดถึงสมุนไพรโสม คนไทยส่วนใหญ่จะต้องนึกถึงโสมเกาหลี ซึ่งเป็นสมุนไพรที่มีรากอวบดูคล้ายกับเหง้า หรืออาจดูรูปร่างคล้ายๆ กับตัวคน มีสรรพคุณโด่งดังในเรื่องการบํารุงร่างกาย มักจะมีราคาแพงและหายาก จึงทําให้บรรดาสินค้าเพื่อสุขภาพหรืออาหารเสริมทั้งหลายที่โฆษณาว่ามีส่วนผสมของโสมอยู่ด้วยจะกลายเป็นสินค้าที่ดูมีคุณค่า มีราคาสูงขึ้นมาทันที ซึ่งเป็นเพราะความเชื่อในสรรพคุณของโสมเกาหลี ที่คนส่วนใหญ่รับรู้และซึมซับกันมาอย่างยาวนาน ทั้งจากประวัติศาสตร์หรือในตํารายาโบราณ ซึ่งส่งผลทําให้โสมสายพันธุ์ของประเทศอื่นๆ เช่น โสมจีน โสมอเมริกา ต่างก็ได้รับกระแสตอบรับที่ดีตามไปด้วย แต่ยกเว้นโสมไทยซึ่งสาเหตุก็เป็นเพราะ โสมไทย ไม่ใช่พืชในตระกูลโสม แต่เป็นเพียงแค่ชื่อที่ใช้เรียกพืชชนิดหนึ่งที่มีรากเหง้าดูคล้ายๆ กับโสม เท่านั้นเอง  แม้ต้นโสมไทยจะมีสรรพคุณสมุนไพรก็ตาม แต่หากไม่มีใครตั้งใจปลูกเป็นไม้ประดับหรือปลูกไว้รับประทานยอดใบอ่อน พืชชนิดนี้ก็จะไม่มีค่า และถือเป็นแค่วัชพืชชนิดหนึ่งที่แพร่ขยายพันธ์ุตัวเองได้ง่ายเท่านั้น
เห็ดปลวก ชีวิตนี้ต้องมีปลวก
เห็ดปลวกหรือเห็ดโคนเป็นเห็ดที่มีรสชาติดี มีราคาแพงและเป็นที่ต้องการของตลาดอย่างมาก เป็นเห็ดที่พบได้ทั่วไปในเขตร้อนของทวีปเอเชียและแอฟริกา เห็ดสกุลนี้มีการเจริญเติบโตอยู่ร่วมกันกับปลวก แบบพึ่งพาอาศัยกันและกัน โดยดอกเห็ดจะแตกดอกขึ้นมาจากปลวก ส่วนโคนของดอกเรียวยาว แตกตัวออกมาจากรวงปลวกที่มีช่องเล็กให้พอเติบโตได้ โดยในรวงปลวกนั้นมีธาตุอาหารที่สมบูรณ์ เพราะปลวกได้มีการกักตุนไว้เพื่อใช้เลี้ยงตัวอ่อนปลวก และในรวงนั้นก็จะมีสปอร์เห็ดตกค้างอยู่ด้วย ทําให้ค่อยๆ เจริญเติบโตเป็นเห็ดเล็กๆ ในรวงรัง หลังจากที่ปลวกใช้อินทรีย์วัตถุและธาตุอาหารเลี้ยงตัวอ่อนเพียงพอแล้ว เห็ดโคนก็จะค่อยดูดซึมอินทรียวัตถุและเติบโตขึ้นเป็นดอกเห็ด
ต้นแอปเปิ้ล ไม้ผลเมืองหนาว
ต้นแอปเปิ้ลเป็นไม้ผลเมืองหนาว ที่ให้ผลเป็นที่รู้จักและนิยมกินกันไปทั่วโลก อาจพูดได้ว่าเป็นผลไม้ระดับโลกโดยมีแหล่งเพาะปลูกใหญ่ๆ กระจายอยู่ตามประเทศต่าง ๆ ที่มีสภาพอากาศหนาวเย็นเป็นเวลานาน เช่น ยุโรป อเมริกา จีน ญี่ปุ่น รวมถึงออสเตรเลีย และ นิวซีแลนด์ ยกเว้นเพียงแห่งเดียวที่น่าสนใจคือ ประเทศอิสราเอล ที่ซึ่งได้ชื่อว่ามีสภาพอากาศที่ร้อน แห้งแล้งเป็นส่วนใหญ่ แต่กลับปลูกพืชผักผลไม้ได้หลากหลายชนิด ไม่เว้นแม้แต่พืชเมืองหนาว ชนิดต่างๆ รวมไปถึงแอปเปิ้ลเป็นเพราะอิสราเอลมีความก้าวหน้าด้านเทคโนโลยีการเกษตรอย่างมาก และที่นี่ก็เป็นต้นกําเนิด ของแอปเปิ้ลพันธุ์แอนนา และพันธุ์ไอน์ เชมเมอร์  ซึ่งทั้งสองสายพันธุ์นี้ ไม่จําเป็นต้องพึ่งพาสภาพอากาศที่หนาวเย็นมากมาย ก็สามารถปลูกจนเก็บเกี่ยวผลผลิตเพื่อการค้าได้ ซึ่งน่าจะมีโอกาสขยายพันธุ์ได้ในพื้นที่สูงของประเทศไทย ต่อมาต้นแอปเปิ้ลทั้งสองสายพันธุ์ ก็ได้ถูกนํามาทดลองปลูกเพื่อการวิจัย และขยายพันธุ์ตามโครงการพระราชดําริฯ  โดยปัจจุบันปลูกอยู่บนดอยอ่างขาง จ.เชียงใหม่ ในการดูแลของฝ่ายส่งเสริมการเกษตรที่สูง กรมส่งเสริมการเกษตร
การต่อกิ่ง วิธีขยายพันธุ์พืช ที่มีดีมากกว่าแค่ขยายพันธุ์
หากพูดถึงเรื่องของการขยายพันธุ์พืช ซึ่งเพื่อนๆเกษตรกร ต่างก็รู้กันดีอยู่แล้วว่า แบ่งออกได้เป็น 2 ประเภทใหญ่ๆ คือการขยายพันธุ์แบบเพาะเมล็ด ซึ่งเป็นวิธีการดั้งเดิมตามกฎเกณฑ์ของธรรมชาติ และการขยายพันธุ์โดยใช้ส่วนต่างๆ ของพืช เช่น กิ่ง ลําต้น ราก หรือ ใบ มาใช้ในการขยายพันธุ์ ซึ่งการขยายพันธุ์ประเภทนี้ ไม่ว่าจะเป็นวิธีการต่อกิ่ง ทาบกิ่ง ติดตา ตอนกิ่ง หรือ การปักชํา  ล้วนเกิดขึ้นมาจากภูมิปัญญาคิดค้นของมนุษย์ ที่หวังจะปรับปรุง แก้ไข เพื่อให้การเพาะขยายพันธุ์พืชได้ผลดี ได้จํานวนมากขึ้น มีคุณภาพดีขึ้น พืชเจริญเติบโตงอกงาม ออกดอก ออกผล ได้รวดเร็ว ทันอกทันใจกว่าการเพาะเมล็ดมากมาย และไม่ต้องกังวลเรื่องการกลายพันธุ์ซึ่งเป็นข้อด้อยของการเพาะเมล็ด
เพกา ผักพื้นบ้าน ของดีแค่เอื้อม
เพกา หรือลิ้นฟ้า เป็นสมุนไพรและผักพื้นบ้านที่คนไทยทานกันมาแต่โบราณ โดยการนําฝักอ่อน ยอดอ่อนหรือดอกมาปรุงให้สุก กินคู่กับน้ําพริกหรือกินกับอาหารพื้นบ้านรสจัดจ้านของภูมิภาคต่างๆ แล้วยังนําไปต้ม ยํา ทําแกง ผัด ดอง ได้อีกสารพัด ซึ่งเมื่อปรุงสุกแล้วจะยังมีรสขมเล็กน้อย แต่กลับช่วยทําให้รสชาติของอาหารลงตัวและยังให้คุณค่าทางสมุนไพรอีกด้วย แต่สําหรับเด็กสมัยใหม่อาจจะไม่ชอบกินหรืออาจไม่รู้จักเพราะฝักเพกามีรูปร่างหน้าตาที่ดูไม่น่ากิน เป็นฝักยาวๆแบนๆใหญ่ๆ สีเขียวคล้ําๆ และมีแต่รสขม จึงทําให้มีแต่คนในวัยกลางคนขึ้นไปเท่านั้นที่ยังนิยมกินอยู่บ้าง แต่คนรุ่นใหม่นั้นไม่ชอบกินกัน ทําให้หลายสิบปีที่ผ่านมา ต้นเพกาในภูมิภาคต่างๆ ก็ทยอยลดจํานวนลงไปเรื่อยๆ เพราะคนไม่ได้ใส่ใจ
ผักหวานป่า ผักกินยอดนิยม
ผักหวานป่า เป็นผักใบที่พบได้ทั่วไปในประเทศเขตเอเชียใต้และตะวันออกเฉียงใต้ ในบริเวณป่าเต็งรัง ป่าผลัดใบและไม่ผลัดใบที่สูงกว่าระดับน้ําทะเลปานกลาง (น้อยกว่า 800 เมตร) เป็นไม้ยืนต้นขนาดพอประมาณ มีความสูงไม่เกิน 15 เมตร เป็นไม้ทีมีเนื้อแข็ง ผิวเปลือกไม้ภายนอกลําต้นเรียบเนียนเมื่อยังอ่อน แต่จะเริ่มสีน้ําตาลเข้มขึ้นและแตกเป็นร่องลึกเมื่อมีอายุแก่ขึ้น
มะละกอฮอลแลนด์ ผลไม้ชื่อไกล ฝีมือคนไทยพัฒนา
ประเทศไทยได้ชื่อว่าเป็นเมืองแห่งผลไม้ที่สําคัญแห่งหนึ่งของโลก ที่นอกจากจะมีผลไม้ตามฤดูกาล ชนิดต่างๆ ที่มีคุณภาพดี รสชาติแสนอร่อยมากมายหลายชนิด ทยอยหมุนเวียนผลัดเปลี่ยนมาให้เราได้กินกันตลอดทั้งปีแล้ว เรายังมีผลไม้สุกที่ออกผลได้ตลอดทั้งปี มีรสชาติหวานอร่อยและมีประโยชน์อีกตั้งหลายชนิด ซึ่งหนึ่งในนั้นก็คือ มะละกอสุก ซึ่งเราหาซื้อกินกันได้ตลอด โดยเฉพาะมะละกอฮอลแลนด์ ซึ่งเป็นสายพันธุ์ที่คนไทยนิยมกันมากที่สุด เพราะอร่อยถูกปากและราคาไม่แพงเมื่อเทียบกับผลไม้ชนิดอื่น
ดินเปรี้ยว กับความสําคัญในการทําเกษตร
ดินเปรี้ยว ดินเค็ม ดินจืด เหล่านี้คือชื่อ ปัญหาของดิน ที่พบได้ทั่วไป ตามพื้นที่ต่างๆของประเทศ หากเปรียบให้ การปลูกพืชผลการเกษตร เป็นเหมือนโรงงานอุตสาหกรรม ผืนดินที่ใช้เพาะปลูก ก็เปรียบเหมือนเป็นเครื่องจักร ถ้าผืนดิน หรือ เครื่องจักร มีปัญหา ต่อให้ใช้เมล็ด หรือ กล้าพันธุ์ วิเศษ ดีเลิศ ถึงเพียงใด ผลผลิตที่ได้ ก็ต้องเสียหาย ไม่สมบูรณ์ อยู่ดี สภาพดิน จึงมีความสําคัญมาก บทความนี้ผมขอยกเอาปัญหาดินเปรี้ยว มาบอกเล่าข้อมูลในเบื้องต้น เพื่อให้เพื่อนๆเกษตรกรได้รู้ที่มาที่ไปของดินเปรี้ยว ว่าอาจสร้างปัญหาอะไรให้เราได้บ้าง
โป๊ยกั๊ก พระเอกแห่งเครื่องเทศ
โป๊ยกั๊ก เป็นเครื่องเทศที่ได้มาจากผลของพรรณไม้ในป่าดงดิบจากแถบประเทศจีน มีฝักเป็นรูปดาว จนเป็นที่มาของชื่อภาษาอังกฤษว่า star anise มีรสชาติคล้ายกับชะเอมเทศ โดยเรานํามาใช้เพื่อชูรสชาติอาหาร เพื่อให้มีกลิ่นและรสชาติที่ถูกปาก และยังถูกนํามาใช้เพื่อปรุงเป็นยาอีกด้วย เพราะอุดมไปด้วยสารออกฤทธิ์ทางชีวภาพที่มีประสิทธิภาพ จนทําให้โป๊ยกั๊กเป็นที่ยอมรับไปทั่วโลกจนกลายเป็นฮีโร่ของเครื่องเทศสมุนไพรเลยครับ
ฟักแม้ว พืชและผลเพื่อสุขภาพ
ฟักแม้วหรือมะระหวาน เป็นพืชผักที่เราสามารถนํามารับประทานได้ทั้งส่วนของยอดอ่อนและผล เป็นพืชกลุ่มเดียวกับแตงและน้ําเต้า เป็นไม้เถายืนต้นเขตร้อน มีถิ่นกําเนิดอยู่ในเม็กซิโกและแถบอเมริกาใต้ พบว่าเป็นส่วนผสมในเมนูอาหารพื้นเมืองในหลายชนิดมาช้านานแล้ว และกําลังได้รับความนิยมนําไปเป็นวัตถุดิบในการประกอบอาหารในหลายประเทศทั่วโลก และนิยมปลูกในหลายประเทศเขตร้อนของโลก
สละอินโด ผลโต ราคาดี
สละอินโด ไม้ผลยอดนิยมพันธุ์ใหม่ของภาคใต้ ที่นิยมนํามาปลูกแซมในสวนยางพารา เพื่อเป็นไม้ผสมสร้างรายได้ตลอดทั้งปีให้แก่เพื่อนๆ เกษตรกรที่ปลูกยางพารากัน โดยในสวนยางดั้งเดิมนั้นจะนิยมปลูก ระกํา ผักเหลียง ผักกูดและสละพันธุ์ต่างๆ แต่สละพันธุ์อินโดนีเซียนี้เป็นพันธุ์ใหม่ที่กําลังได้รับความสนใจนํามาปลูก เพราะเป็นพันธุ์ที่ให้ผลผลิตดี ตลาดต้องการเพราะรสชาติเด็ด การเพาะขยายพันธุ์ก็ง่าย และที่สําคัญคือราคาขายไม่ตก ทําให้โกยรายได้เป็นล่ําเป็นสันกันเลยทีเดียว
ไส้เดือนฝอย กําจัดแมลงศัตรูพืชด้วยวิธีธรรมชาติ
ไส้เดือนฝอย ถือเป็นศัตรูพืชชนิดหนึ่ง ที่เข้าทําลายระบบรากของพืช เป็นตัวการทําให้เกิดโรครากปม ทําให้พืชเสียหาย ไม่เจริญเติบโต แต่อีกด้านหนึ่ง ไส้เดือนฝอยก็ถูกนํามาใช้เพื่อกําจัดแมลงหรือหนอนศัตรูพืช ได้มากมายหลายชนิด เป็นวิธีใช้ธรรมชาติจัดการธรรมชาติ โดยไม่ต้องพึ่งพาสารเคมีฆ่าแมลง
ว่านน้ํา สรรพคุณและประโยชน์
ว่านน้ํา เป็นพืชอีกชนิดหนึ่งที่ชอบขึ้นอยู่ในโคลนตม บริเวณริบขอบบ่อ หนอง บึงที่มีน้ําตื้น ๆ มีเหง้าคล้ายข่าแต่มีขนาดเล็กกว่า มีกลิ่นหอม รสชาติเผ็ดร้อน สามารถนํามาใช้เป็นเครื่องสมุนไพร มีประโยชน์ในทางการเกษตร
บุก พืชหัวเพื่อคนรักสุขภาพ
บุก หรือหัวบุก มีถิ่นกําเนิดมาจากทางตะวันออกของเทือกเขาหิมาลัย มาจนถึงอินโดจีน ในประเทศไทยเราพบว่ามีต้นบุกในแทบทุกจังหวัด และมีการนําประกอบเป็นอาหารนานแล้ว บุกเป็นพืชอาหารตระกูลเดียวกับมัน เป็นพืชล้มลุก นิยมนํามาแปรรูปเป็นแป้งหรืออาหารเสริม เพราะมีกากใยสูง
ชมพู่น้ําดอกไม้ ผลไม้ที่เกือบจะสูญหายไป
ชมพู่น้ําดอกไม้ จัดเป็นชมพู่พันธุ์ดั้งเดิม มีต้นเป็นทรงพุ่ม เป็นไม้ยืนต้นขนาดปานกลาง สูงประมาณ 6 เมตร ลําต้นไม่มีการแตกแขนงมาก เปลือกต้นสีน้ําตาลอ่อน กิ่งแขนงจะแตกออกเป็นมุมเป็นสีแดงแล้วค่อยเปลี่ยนสีเขียวเมื่อแก่ขึ้น ใบเล็กเรียวยาวสีเขียว  ดอกมีขนาดใหญ่ ก้านดอกสั้น สีขาวนวล มีกลิ่นหอม  ร่วงหล่นง่าย ผลชมพู่พันธุ์นี้มีรูปทรงเกือบกลม บริเวณขั้วผลมีความเรียวแคบ เมื่อสุกจะมีสีขาวอมเหลืองหรืออาจจะมีสีชมพูบ้าง มีเนื้อบาง มีช่องว่างเป็นโพรงด้านในผล กรอบ รสชาติหวาน เนื้อผลมีกลิ่นหอมคล้ายกลิ่นดอกกุหลาบ เหมือนชื่อภาษาอังกฤษที่ชื่อว่า Rose apple มีเมล็ดโต เมื่อรวมเข้ากับเนื้อผลที่บาง และผิวผลเหี่ยวเร็ว ให้ผลผลิตน้อย จึงทําให้ไม่ได้รับความนิยมในเชิงการค้ามากนัก ทําให้ต้นชมพู่ชนิดนี้มีน้อยลงเรื่อยๆ
กาลักน้ํา ทําให้ถูกหลักธรรมชาติมีประโยชน์เต็มที่
กาลักน้ํา คือ หลักวิทยาศาสตร์ขั้นต้น เป็นเรื่องของการดึงน้ําจากจุดที่สูงกว่าผ่านท่อหรือสายยาง ลงในจุดที่ต่ํากว่าอย่างต่อเนื่อง โดยไม่ต้องใช้พลังงานหรือเครื่องมือ เช่น การถ่ายน้ําออกจากตู้เลี้ยงปลาด้วยสายยางโดยไม่ต้องออกแรงยกตู้ปลา กาลักน้ําจึงช่วยประหยัดพลังงาน
ว่านงาช้าง เลี้ยงดูง่าย ขยายพันธุ์เองก็สะดวก
ว่านงาช้าง คือ หนึ่งในว่านที่ได้รับความนิยม โดยในช่วง 3-4 ปีที่ผ่านมาได้รับคําสั่งซื้อเป็นจํานวนมากจากต่างประเทศ เช่น ยุโรป เกาหลีใต้ ญี่ปุ่น และ จีน แต่ในปัจจุบันเริ่มซาลงไป แต่เหล่าบรรดาคนรักต้นไม้ในบ้านเราโดยทั่วไปก็ยังนิยมปลูกกัน ยิ่งโดยเฉพาะในปีนี้เป็นปีที่มีกระแสนิยมเป็นที่รู้จักกันแพร่หลายมากที่สุด เพราะมีดาราหรือคนดังในสังคมหลายคน ได้นําเอารูปภาพไม้ประดับตกแต่งบ้านของตัวเอง มาโชว์ให้ดูกันในสื่อสังคมออนไลน์ ซึ่งส่งผลทําให้ว่านงาช้างและไม้ประดับอีกหลายๆ ชนิด ที่มีอยู่บ้านคนดังเหล่านี้ กลายเป็นที่รู้จักและโด่งดังขึ้นมา อย่างเช่น ไทรใบสัก ยางอินเดีย กวักมรกต พลูด่างใบฉลุ เป็นต้น ซึ่งเมื่อเกิดเป็นกระแสขึ้นมา ก็ทําให้สื่อต่างๆ ในโลกออนไลน์ต่างพากันนําเสนอข้อมูล สรรพคุณ ข้อดี ของบรรดาต้นไม้ยอดฮิตเหล่านี้ กัน และได้สร้างความคึกคักให้แก่วงการไม้ประดับมากพอสมควร
ผักแว่น พืชน้ํามากคุณค่า
ผักแว่น เป็นพืชในกลุ่มเฟิร์นน้ํา ประเภทไม้ล้มลุก มีอายุหลายปี พบได้ทั่วไปในเขตอบอุ่นในทวีปเอเชีย และในทวีปแอฟริกา ในประเทศไทยเรามีชื่อเรียกแตกต่างกันไป เช่นในภาคใต้เรียกว่า ผักลิ้นปี่ เป็นต้น ผักแว่นมักจะพบได้ตามดินลุ่มน้ํา บริเวณน้ําท่วมขัง ชายตลิ่ง ริมคลอง หนอง บึง และในนาข้าว มีรากเกิดใต้ลําต้น โดยที่ลําต้นมีทั้งแบบไหลในน้ําหรือเหง้าอยู่ใต้ดิน ลําต้นมีข้อปล้องอย่างเห็นได้ชัดระหว่างลําต้นกับก้านใบ ที่เป็นจุดแตกตัวของไหลหรือรากฝอยได้ สามารถแตกเถากลม เรียงยาว เป็นแขนงและเถาย่อย ใบผักแว่นมีรูปทรงกลม ขอบใบหยักกลม ใบอ่อนจะม้วนตัวก่อนที่จะเริ่มบานออก มีดอกแหลมขนาดเล็กและมีปริมาณดอกน้อยมาก
กล้วยหักมุก กล้วยหายากแห่งยุค
กล้วยหักมุก เป็นกล้วยพันธุ์หนึ่งที่มีถิ่นกําเนิดอยู่ในแถบเอเชียตะวันออกเฉียงใต้ และประชาชนในแถบนี้ใช้เป็นอาหารมาช้านาน กล้วยเป็นพืชล้มลุก มีอายุหลายปี เมื่อลําต้นโตเต็มที่จะมีความสูงมากกว่า 2 เมตร มีเหง้าอยู่ใต้ดินเป็นต้นที่แท้จริง ส่วนลําต้นเทียมที่อยู่เหนือดินนั้นจะมีท่อลําเลียงน้ําทีอุดมไปด้วยยางที่มีรสฝาดและมีความเป็นกรดอ่อนๆ โดยกล้วยหักมุกถือว่าเป็นกล้วยประเภทแตกกอหรือแตกหน่อ สามารถนํามาใช้เป็นอาหารและรับประทานได้ แต่ไม่นิยมนํามาทานสดๆ เพราะรสชาติจืด ไม่หวาน จะต้องนํามาผ่านความร้อน เช่นต้มหรือย่างก่อนจึงจะมีเนื้อนิ่มและรสชาติอร่อยขึ้น และยังได้รับความนิยมนําไปเป็นวัตถุดิบในการผลิตกล้วยฉาบอีกด้วย มีอยู่ด้วยกัน 2 ชนิดคือ ชนิดที่มีนวลและไม่มีนวล ในกล้วย 1 เครือ จะมีกล้วยประมาณ 7 หวี หวีละ 12-15 ผล มีผลใหญ่ ปลายผลเล็กเรียว ผลมีรูปทรงเหลี่ยม เนื้อของผลเมื่อสุกจะมีสีเหลืองเข้มฉ่ํานิยมนําไปทําเป็นกล้วยปิ้ง เพราะทั้งสีสวยและอร่อย
จุลินทรีย์จาวปลวก มากประโยชน์ในการทําเกษตร
จุลินทรีย์จาวปลวกเกิดจากการที่ปลวกขับถ่ายมูลออกมา หรือเรียกอีกอย่างหนึ่งว่าเกิดจากมูลของปลวกนั่นเองครับ โดยมูลของปลวกจะมี 2 แบบ แบบแรกจะมีลักษณะแข็งประกอบไปด้วยเศษพืช รวมทั้งเศษไม้ต่างๆโดยปลวกจะนํามูลชนิดแรกมาใช้ในการสร้างเป็นรังที่อยู่อาศัยเพราะเป็นมูลที่มีลักษณะแข็ง ที่เป็นเช่นนั้นเพราะปลวกย่อยสิ่งที่กินเข้าไปภายในเวลารวดเร็วทําให้มูลออกมาแข็ง ส่วนมูลของปลวกแบบที่สองนั้น เกิดจากการที่ปลวกกินเชื้อราลักษณะสีขาวที่เกิดในบริเวณรังปลวกเข้าไป ทําให้ขับถ่ายออกมาเป็นของเหลว ต่อมาเมื่อปลวกได้ทิ้งรังของมันไป เชื้อราที่อยู่ในรังนั้นก็จะเจริญเติบโตขึ้นมาเป็นเห็ดโคน ซึ่งการนําจาวปลวกมาทําเป็นจุลินทรีย์นั้นทําได้โดยวิธีการขุดจอมปลวกซึ่งมีจาวปลวกอยู่มาใช้ผลิตเป็นจุลินทรีย์จาวปลวกครับ
หนุมานประสานกาย สมุนไพรใบสวย
หนุมานประสานกาย เป็นพรรณไม้ประดับ โดยทั่วไปจะเรียกว่าว่านหนุมาน เราจะพบเห็นได้ตามบ้านเรือนทั่วไป เพราะนิยมนํามาปลูกเพื่อประดับสวน จึงทําให้มีการขยายพันธุ์เพื่อนํามาขายสําหรับธุรกิจจัดแต่งสวนโดยเฉพาะ ด้วยทรงของต้นหนุมานประสานกายมีทรงพุ่มขนาดกําลังดี และมีใบประกอบที่สวยงาม และเมื่อผลิดอกที่ปลายกิ่ง จะมีสีขาวอมเหลืองนวลสวยงาม ลําต้นสามารถสูงได้ถึง 7 เมตร
ผักปลัง ผักเศรษฐกิจสร้างรายได้
ผักปลังเป็นผักพื้นบ้านขึ้นตามรั้ว ที่ไม่มีใครคาดคิดว่าผักเถาวัลย์ชนิดนี้จะสามารถสร้างรายได้งาม เพราะในสมัยก่อนนั้นผักปลังเป็นเพียงผักพื้นบ้านที่พบอยู่มากในภาคเหนือและภาคอีสาน นอกจากผักปลังจะมีอยู่ในทวีปเอเชียรวมถึงบ้านเราแล้วยังพบได้ในทวีปแอฟริกาอีกด้วยครับ โดยจะเป็นพืชที่อุ้มน้ําได้ดีเหมาะที่จะอยู่ในเขตร้อนชื้น ซึ่งชาวบ้านนิยมนําผักปลังไปบริโภคและประกอบอาหารเนื่องจากรสชาติของผักปลังนั้นมีรสชาติหวานและนุ่ม ถือเป็นผักที่มีรสชาติดีอีกหนึ่งชนิดเลยก็ว่าได้ จนทําให้ร้านสะดวกซื้อชื่อดังต้องกวาดซื้อผักปลังมาจากเหล่าเพื่อนๆ เกษตรกรรายใหญ่กันเลยครับ สร้างรายได้อย่างมหาศาลสําหรับเกษตรกรหลายราย
กระถินเทพา ไม้โตไว้ใช้ได้ประโยชน์เยอะ
กระถินเทพาเป็นพันธุ์พืชยืนต้นขนาดกลางที่นําเข้ามาจากเมืองนอก โดยพบมากในเขตประเทศออสเตรเลียและโซนโอเชเนีย ทั้งบริเวณป่าละเมาะเลียบทะเลและที่ลุ่มริมน้ํา รวมทั้งท้องทุ่งโล่งแจ้งที่ไม่มีต้นไม้บดบัง โดยกระถินชนิดนี้สามารถปลูกได้ดีในบริเวณป่าเสื่อมโทรมเพราะเป็นพืชที่เจริญได้รวดเร็วในภูมิประเทศที่มีภูมิอากาศร้อนชื้น แม้จะปลูกในดินที่มีสภาพไม่พร้อมเท่าไรนัก เช่น ดินเปรี้ยว หรือดินที่เป็นภูเขาไม่ใช่ที่ราบอย่างประเทศไทย
แมลงวันทอง ศัตรูพืชตัวร้าย
แมลงวันทองเป็นแมลงที่ชอบอาศัยอยู่ตามสวนตามไร่หรือในบริเวณที่มีพืชพันธุ์ไม้นานาชนิดขึ้นอยู่  เพื่อที่จะเจาะกินเนื้อของผักผลไม้เป็นอาหาร ทําให้สร้างความเสียหายให้กับเกษตรกรเป็นจํานวนมาก ถึงขั้นที่ทางฝั่งสหภาพยุโรปสั่งห้ามไม่รับผักผลไม้นําเข้าจากไทย เพราะมีการตรวจพบศัตรูพืชตัวร้ายอย่างแมลงวันทอง หรือแมลงวันผลไม้ ทําให้ราคาผักและผลไม้ดังกล่าวมีราคาลดลง เพื่อนๆ เกษตรกรสูญเสียรายได้ในส่วนของการส่งออกต่างประเทศไปจํานวนมาก จึงทําให้มีการคิดวิธีการแก้ไขปัญหาโดยการปราบศัตรูพืชตัวร้ายอย่างหลากหลายวิธีขึ้นในปัจจุบันครับ
ผักกระสัง สมุนไพรนอกสายตา
ผักกระสังเป็นพืชผักที่อยู่คู่คนไทยมายาวนาน ใช้รับประทานทั้งสดและสุกในหลายเมนู โดยเฉพาะลวกจิ้มน้ําพริก หรือจะเป็นแกงต่างๆ ทั้งแกงป่า แกงเลียง แกงจืด หรือผัดผักกระสังไฟแดงก็ได้รสชาติไม่น้อย และยังให้วิตามินซีและเบต้าแคโรทีนสูง และยังมีความเป็นกรดบางๆ ช่วยยับยั้งแบคทีเรียและเชื้อราได้ และที่สําคัญคือไม่มีสารออกฤทธิ์ที่เป็นพิษต่อร่างกายเราอีกด้วย
เห็ดระโงก เห็ดป่าที่เพาะปลูกได้
เห็ดระโงก มีการเริ่มเพาะปลูกมาจากโครงการในพระราชดําริ ว่าด้วยเรื่องการปลูกป่า 3 อย่าง ได้ประโยชน์ 4 อย่าง จนสามารถเพาะปลูกได้สําเร็จในที่แรกของประเทศไทย ทําให้กรมป่าไม้ได้นําการปลูกเห็ดระโงกมาส่งเสริมให้แก่ครอบครัวและชุมชนเกษตรกรให้เพาะปลูกเห็ดระโงกกันอย่างถูกวิธีมากยิ่งขึ้น เพราะนอกจากการปลูกเห็ดระโงกนั้นจะเป็นการส่งเสริมและอนุรักษ์ผืนป่าแล้ว ยังสามารถสร้างรายได้ให้กับเพื่อนๆเกษตรกรได้อย่างมหาศาลอีกด้วย โดยเห็ดระโงกจะขึ้นได้ดีในช่วงฤดูฝนและฤดูหนาวทําให้ราคาเห็ดระโงกอยู่ที่ 200-300 บาทต่อกิโลกรัม  แต่หากเป็นช่วงหน้าร้อนแล้วผลผลิตของเห็ดจะไม่เยอะเท่าช่วงอื่นจึงทําให้ราคาเห็ดระโงกนั้นสูงขึ้นราคาอยู่ที่กิโลกรัมละ 400-500 บาทต่อกิโลกรัมเลยทีเดียวครับ
เชอร์รี่ ผลไม้เมืองหนาว
เชอร์รี่ หากพูดคํานี้เพียงแค่นี้ อาจจะทําให้ใครต่อใครคิดถึงผลไม้ชนิดหนึ่งที่มีรูปทรงกลมมนมีขั้วยาว รสชาติเปรี้ยวอมหวาน มีผลสีแดงฉ่ํา มักจะถูกนํามาใช้เป็นผลไม้เพื่อการตกแต่งหน้าเค้กหรือไอศครีม ทั้งแบบสดหรือแบบเชื่อม แต่หานําไปต่อท้ายหอยก็จะกลายเป็นหอยเชอร์รี่ หรือถ้าไปตามหลังคําว่ามะเขือเทศ ก็จะกลายเป็นมะเขือเทศเชอร์รี่หรือมะเขือเทศราชินีนั่นเองครับ แต่วันนี้เราจะมาชวนเพื่อนๆ เกษตรกรคุยกันเรื่อง “เชอร์รี่” ที่เป็นผลไม้ครับ
ระบบน้ําหยด ตัวช่วยในการทําเกษตร
ระบบน้ําหยด เป็นระบบการให้น้ําแก่พันธุ์พืชต่างๆ อย่างทั่วถึงและตรงจุด รวมทั้งเป็นการใช้น้ําอย่างคุ้มค่ามากยิ่งขึ้น ให้น้ําจํานวนเท่าเดิมแต่ทั่วถึงทั้งรากและใบของพืช และยังเป็นตัวช่วยที่ได้ผลดีในหน้าแล้งสําหรับเพื่อนๆ เกษตรกรทุกท่านอีกด้วยครับ โดยสามารถกะปริมาณน้ําไว้ได้ ลดการระเหยของน้ําที่จะระเหยออกไปโดยไม่จําเป็น นอกจากนี้การใช้ระบบให้น้ําพืชเลี้ยงแบบระบบน้ําหยดยังช่วยป้องกันในเรื่องของศัตรูพืช รวมทั้งโรคภัยต่างๆ ที่จะมาติดพืชพันธุ์ที่เราปลูกไว้ได้อีกด้วยครับ เพราะเป็นการให้น้ําเฉพาะพืชแต่ล่ะกลุ่ม อีกทั้งยังทําให้ดินชุ่มชื้นและอุ้มน้ําได้ดี แถมยังช่วยชะล้างดินอย่างสม่ําเสมอรวมทั้งเป็นการช่วยลดกรดในดินที่เป็นดินเค็มไปในตัวอีกด้วยครับ
มะอึก สมุนไพรพื้นเมือง เลื่องสรรพคุณ
มะอึกจัดเป็นพืชผักสมุนไพรพื้นบ้านที่เติบโตได้ดีในเขตร้อนชื้น นิยมนําผลสุกและผลดิบมาประกอบอาหาร ชูรสเปรี้ยวให้แก่เมนูต่าง ๆ โดยเฉพาะน้ําพริก เครื่องจิ้มต่างๆ ใช้แทนมะนาวหรือมะขามได้เป็นอย่างดี เพราะมีกลิ่นหอมที่เป็นเอกลักษณ์ ในแถบอเมริกาใต้นิยมนําผลมะอึกมาทําเป็นเครื่องดื่มประเภทน้ํามะอึกคั้นให้ความสดชื่น
ผักแขยง กับกลิ่นที่เป็นเอกลักษณ์
ผักแขยง เป็นผักอีกหนึ่งชนิดที่ทางภาครัฐได้ส่งเสริมและแนะนําให้ชาวเกษตรกรปลูกกัน เหตุผลคงเป็นเพราะอะไรไปไม่ได้นอกจาก ผักแขยงนั้นสามารถสร้างรายได้ให้ครอบครัวของเพื่อน ๆ เกษตรกรได้มากยิ่งขึ้น อีกทั้งการดูแลก็ไม่ยากลําบากเกินไป ดูแลง่ายเหมาะสําหรับเพื่อนๆ ที่กําลังมีความคิดริเริ่มที่จะปลูกพืชเศรษฐกิจบางชนิด แต่กําลังลังเลอยู่ว่าจะดูแลยากไหม ขอบอกเลยว่าไม่ยากอย่างที่คิดครับ เพราะผักแขยงนั้นเป็นผักที่ทนต่อสภาพอากาศและวัชพืชเป็นอย่างดีอยู่แล้ว อาจจะมีบ้างที่ยังคงต้องดูแลไม่ให้วัชพืชบางชนิดมากวนใจ เพียงแค่ใส่ปุ๋ยบํารุงดินและให้น้ําเพียงพอเท่านี้ก็สามารถปลูกผักแขยงได้แล้วครับ
โทงเทงฝรั่ง กับเคพกูสเบอรี่ ต่างกันไหมหนอ
โทงเทงฝรั่ง หรือ เคพกูสเบอรี่ จัดเป็นพืชในตระกูลเดียวกับพริก มะเขือ มะเขือเทศ มันฝรั่ง ยาสูบ พิทูเนีย มีถิ่นกําเนิดในอเมริกาใต้ แถบประเทศเปรู ชิลี บราซิล มีชื่อวิทยาศาสตร์ว่า Physalis Peruviana L. มีลักษณะเกลี้ยงกลมผิวผลเรียบเนียนและมันวาว เมื่อผลสุกมีสีผิวเปลือกเหลืองอมส้ม กลีบเลี้ยงที่หุ้มห่อผล จะเปลี่ยนเป็นสีน้ําตาลอ่อนคล้ายฟางข้าว ในผลมีเมล็ดเล็กๆ สีเหลืองจํานวนมาก รสชาติของผลมีรสเปรี้ยวอมหวาน อุดมไปด้วยสารต้านอนุมูลอิสระ ทั้งวิตามินซี เบต้าแคโรทีน วิตามินบี และยังมีสารที่ยับยั้งแบคทีเรียและไวรัสอีกด้วย